title: 2012 m. gruodžio 20 d. Tarybos sprendimas 2012/811/BUSP, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai

text:
21.12.2012

               LT

               Europos Sąjungos oficialusis leidinys

               L 352/50

         TARYBOS SPRENDIMAS 2012/811/BUSP
   2012 m. gruodžio 20 d.
   kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. gruodžio 20 d. Taryba priėmė Sprendimą 2010/788/BUSP (1), kuriuo nustatytos ribojamosios priemonės Kongo Demokratinei Respublikai;

               (2)

               2012 m. lapkričio 28 d. Jungtinių Tautų Saugumo Taryba rezoliucija (JT STR) 2078 (2012) buvo iš dalies pakeisti asmenų ir subjektų, kuriems turi būti taikomos JT STR 1807 (2008) 9 ir 11 punktuose nustatytos ribojamosios priemonės, įtraukimo į sąrašą kriterijai;

               (3)

               JT STR 2078 (2012) taip pat numatyta papildoma JT STR 1807 (2008) 9 punkte nustatytų priemonių taikymo išimtis;

               (4)

               2012 m. lapkričio 12 ir 30 d. pagal JT STR 1533 (2004) įsteigtas Sankcijų komitetas į asmenų ir subjektų, kuriems taikomos ribojamosios priemonės, sąrašą įtraukė ir kitų asmenų;

               (5)

               Sprendimas 2010/788/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/788/BUSP iš dalies keičiamas taip:

               1)

               3 straipsnis pakeičiamas taip:
               „3 straipsnis
               4 straipsnio 1 dalyje ir 5 straipsnio 1 bei 2 dalyse numatytos ribojamosios priemonės taikomos šiems Sankcijų komiteto nurodytiems asmenims ir, atitinkamais atvejais, subjektams:

                           —

                           asmenims arba subjektams, kurie savo veiksmais pažeidžia ginklų embargą ir nesilaiko 1 straipsnyje nurodytų susijusių priemonių,

                           —

                           KDR veikiančių užsienio ginkluotų grupuočių politiniams ir kariniams vadovams, trukdantiems šioms grupuotėms priklausančių kovotojų nusiginklavimui ir savanoriškai repatriacijai ar persikėlimui,

                           —

                           ne iš KDR paramą gaunančių Kongo karinių grupuočių politiniams ir kariniams vadovams, trukdantiems jų kovotojams dalyvauti nusiginklavimo, demobilizacijos ir reintegracijos procesuose,

                           —

                           KDR veikiantiems politiniams ir kariniams vadovams, verbuojantiems vaikus dalyvauti ginkluotuose konfliktuose ar juos naudojantiems tokiuose ginkluotuose konfliktuose pažeidžiant taikomą tarptautinę teisę,

                           —

                           KDR veikiantiems asmenims ar subjektams, darantiems sunkius pažeidimus, įskaitant vaikų arba moterų įtraukimą į ginkluotus konfliktus, įskaitant žudymą ir žalojimą, seksualinį smurtą, grobimą ir priverstinį perkėlimą,

                           —

                           asmenims ar subjektams, trukdantiems naudotis humanitarine pagalba ar ją dalyti rytinėje KDR dalyje,

                           —

                           asmenims ar subjektams, neteisėtai prekiaujantiems gamtos ištekliais, įskaitant auksą, ir taip neteisėtai remiantiems ginkluotas grupuotes rytinėje KDR dalyje,

                           —

                           asmenims ar subjektams, veikiantiems į sąrašą įtraukto asmens ar subjekto, kuris priklauso į sąrašą įtrauktam asmeniui arba kurį pastarasis kontroliuoja, vardu arba jiems vadovaujant,

                           —

                           asmenims ar subjektams, kurie planuoja, finansuoja išpuolius prieš Jungtinių Tautų Organizacijos stabilizavimo misijos KDR (MONUSCO) taikdarius arba juose dalyvauja.

                     Atitinkami asmenys ir subjektai yra išvardyti priede.“

               2)

               4 straipsnio 3 dalyje, po (c) punkto įrašoma ši frazė:
               „arba kai toks atvykimas ar vykimas tranzitu yra būtini teismo proceso vykdymo tikslais.“

         2 straipsnis
   Šio sprendimo priede išvardyti asmenys įtraukiami į Sprendimo 2010/788/BUSP priede pateiktą asmenų sąrašą.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. gruodžio 20 d.

            Tarybos vardu

            Pirmininkas

         E. FLOURENTZOU

      (1)  OL L 336, 2010 12 21, p. 30.

      PRIEDAS

         2 STRAIPSNYJE NURODYTI ASMENYS

                  Vardas, pavardė

                  Dar vadinamas

                  Gimimo data/gimimo vieta

                  Identifikuojamoji informacija

                  Priežastys

                  Įtraukimo į sąrašą data

                  MAKENGA, Sultani

                  Pulkininkas Sultani Makenga
                  Emmanuel Sultani Makenga

                  1973 m. gruodžio 25 d.
                  Ručuru, Kongo Demokratinė Respublika

                  Kongo kilmės
                  Kongo Demokratinėje Respublikoje veikiančios grupuotės Mouvement du 23 MARS (M23) karinis vadovas.

                  Sultani Makenga yra Kongo Demokratinėje Respublikoje (KDR) veikiančios grupuotės Mouvement du 23 MARS (M23) grupuotės karinis vadovas. M23 (dar žinomos kaip Kongo revoliucinė armija) vadovas Sultani Makenga yra padaręs sunkius tarptautinės teisės pažeidimus, įskaitant moterų ir vaikų įtraukimą į ginkluotus konfliktus, įskaitant žudymą ir žalojimą, seksualinį smurtą, grobimą ir priverstinį perkėlimą, ir yra už juos atsakingas. Be to, jis yra atsakingas už tarptautinės teisės pažeidimus, susijusius su M23 veiksmais verbuojant vaikus ar naudojant juos ginkluotuose konfliktuose KDR.
                  Vadovaujant Sultani Makenga, M23 vykdė plataus masto prievartos veiksmus prieš KDR civilius gyventojus. Remiantis parodymais ir pranešimais, Sultani Makenga vadovaujami kovotojai visoje Ručuru teritorijoje prievartavo moteris ir vaikus (kai kurie iš jų – tik 8 metų amžiaus); šie veiksmai buvo kontrolės stiprinimo Ručuru teritorijoje politikos dalis. Vadovaujant S. Makenga, M23 Kongo Demokratinėje Respublikoje ir visame regione vykdė plataus masto vaikų prievartinio verbavimo kampanijas, taip pat nužudė, sužalojo ir sužeidė daugybę vaikų. Daugelis priverstinai užverbuotų vaikų buvo jaunesni nei 15 metų amžiaus. Be to pranešta, kad S. Makenga gaudavo ginklų ir susijusios įrangos pažeisdamas KDR taikomas priemones siekiant įgyvendinti ginklų embargą, įskaitant šalies vidaus teisės aktus dėl ginklų ir susijusios įrangos importo ir laikymo. S. Makenga, kaip M23 vadovas, savo veiksmais rimtai pažeidė tarptautinę teisę bei naudojo prievartą prieš KDR civilius gyventojus; dėl tokių veiksmų pablogėjo saugumo padėtis, perkėlimo sąlygos ir sustiprėjo konfliktas regione.

                  2012 11 12

                  NGARUYE WA MYAMURO, Baudoin

                  Pulkininkas Baudoin NGARUYE

                  1978 m.
                  Lusamambo vietovė, Lubero teritorija, Kongo Demokratinė Respublika.

                  Judėjimo Mouvement du 23 MARS (M23) karinis vadovas.
                  FARDC identifikavimo Nr.: 1–78–09–44621–80

                  2012 m. balandžio mėn. Ngaruye vadovavo buvusio Nacionalinio liaudies gynybos kongreso sukilimui, dar vadinamam judėjimu Mouvement du 23 MARS (M23), vykdydamas generolo Ntaganda įsakymus. Šiuo metu jis yra M23 trečias pagal rangą vyriausiasis karo vadas. Ekspertų KDR klausimais grupė anksčiau buvo pasiūliusi jį įtraukti į sąrašą 2008 m. ir 2009 m. Jis yra atsakingas už rimtus žmogaus teisių ir tarptautinės teisės pažeidimus ir yra juos įvykdęs. 2008–2009 m. jis užverbavo ir parengė šimtus vaikų, o nuo tada iki 2010 m. pabaigos šią veiklą vykdė M23 grupuotei. Jis žudė, žalojo ir grobė, dažnai jo veiksmų objektas buvo moterys. Jis yra atsakingas už M23 dezertyrų egzekucijas ir kankinimą. 2009 m. FARDC jis įsakė išžudyti visus vyrus Shalio kaime (Walikale). Jis taip pat tiekė ginklus, šaudmenis ir mokėjo atlyginimus Masisi ir Walikale vietovėse, vykdydamas tiesioginius B. Ntaganda įsakymus. 2010 m. jis organizavo priverstinį gyventojų perkėlimą ir turto nusavinimą Lukopfu rajone. Be to, jis aktyviai dalyvavo FARDC nusikaltėlių tinklų, kurie gavo pelną iš prekybos mineralais, veikloje, dėl kurios 2011 m. kilo konfliktas su pulkininku Innocent Zimurinda ir buvo vykdomi smurtiniai veiksmai.

                  2012 11 30

                  KAINA, Innocent

                  Pulkininkas Innocent KAINA
                  „India Queen“

                  Bunagana, Ručuru teritorija, Kongo Demokratinė Respublika

                  Šiuo metu I. Kaina yra vieno iš judėjimo Mouvement du 23 MARS (M23) sektorių vadas. Jis yra atsakingas už rimtus žmogaus teisių ir tarptautinės teisės pažeidimus ir yra juos įvykdęs. 2007 m. liepos mėn. Kinšasos įgulos karo tribunolas nusprendė, kad I. Kaina yra atsakingas už 2003 m. gegužės mėn.–2005 m. gruodžio mėn. Ituri rajone įvykdytus nusikaltimus žmoniškumui. 2009 m. jis buvo paleistas pagal Kongo Vyriausybės ir Nacionalinio liaudies gynybos kongreso taikos susitarimą. 2009 m., būdamas FARDC nariu, jis buvo kaltas dėl mirties bausmės įvykdymų, grobimų ir žalojimų Masisi teritorijoje. Kaip vadas, vykdydamas generolo B. Ntaganda įsakymus, 2012 m. balandžio mėn. Ručuru teritorijoje jis inicijavo buvusio Nacionalinio liaudies gynybos kongreso sukilimą. Jis užtikrino iš Masisi išvykstančių sukilėlių saugumą. 2012 m. gegužės – rugpjūčio mėn. jis prižiūrėjo daugiau kaip 150 vaikų verbavimą ir rengimą M23 sukilimui ir šaudė pabėgti bandžiusius berniukus. 2012 m. liepos mėn. jis vyko į Berunda ir Degho mobilizavimo ir verbavimo M23 grupuotei tikslais.

                  2012 11 30


title: 2009/552/EB,Euratomas: 2009 m. liepos 16 d. Tarybos sprendimas dėl naujo Europos Bendrijų Komisijos nario skyrimo

text:
17.7.2009

               LT

               Europos Sąjungos oficialusis leidinys

               L 185/23

      TARYBOS SPRENDIMAS

   2009 m. liepos 16 d.
   dėl naujo Europos Bendrijų Komisijos nario skyrimo
   (2009/552/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 215 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 128 straipsnio antrą pastraipą,
   kadangi:
   2009 m. liepos 5 d. laišku Louis MICHEL pranešė atsistatydinantis iš Komisijos nario pareigų nuo 2009 m. liepos 14 d. Reikėtų jį pakeisti likusiam kadencijos laikui,
   NUSPRENDĖ:
   1 straipsnis
   Karel DE GUCHT skiriamas Komisijos nariu laikotarpiui nuo 2009 m. liepos 17 d. iki 2009 m. spalio 31 d.
   2 straipsnis
   Šis sprendimas įsigalioja 2009 m. liepos 17 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. liepos 16 d.

            Tarybos vardu

            Pirmininkas

         C. BILDT


title: 1996 m. gegužės 28 d. Tarybos sprendimas dėl Europos bendrijos ir tam tikrų Pasaulio prekybos organizacijos narių administracinių susitarimų dėl prekybos tekstilės gaminiais

text:
Svarbus teisinis pranešimas

|

31996D0415

Oficialusis leidinys L 173 , 11/07/1996 p. 0001 - 0053

		Tarybos sprendimas1996 m. gegužės 28 d.dėl Europos bendrijos ir tam tikrų Pasaulio prekybos organizacijos narių administracinių susitarimų dėl prekybos tekstilės gaminiais(96/415/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 113 straipsnį ir 228 straipsnio 2 dalies pirmą sakinį,atsižvelgdama į Komisijos pasiūlymą,kadangi Komisija ir tam tikri Pasaulio prekybos organizacijos nariai patvirtindami susitarimo protokolus arba pasikeisdami notomis sudarė administracinius susitarimus, kurie kaip "administraciniai susitarimai" kaip numatyta PPO Sutarties 2 straipsnio 17 dalyje atkuria atitinkamas ankstenių dvišalių sutarčių, apimančių prekybą tekstilės gaminiais pagal Daugiašalę tekstilės sutartį (DTS), nuostatas;kadangi šie administraciniai susitarimai dėl prekybos tekstilės gaminiais turėtų būti patvirtinti,NUSPRENDĖ:1 straipsnisBendrijos vardu patvirtinami Europos bendrijos ir trečiųjų šalių, kurių sąrašas pateikiamas šio sprendimo priede, administraciniai susitarimai dėl prekybos tekstilės gaminiais.Administracinių susitarimų dėl prekybos tekstilės gaminiais tekstai pridedami prie šio sprendimo.2 straipsnisTarybos pirmininkas įgaliojamas paskirti asmenis, turinčius teisę pasirašyti 1 straipsnyje nurodytus susitarimus, kad Bendrija būtų saistoma.Priimta Briuselyje, 1996 m. gegužės 28 d.Komisijos varduR. SerriKomisijos narys--------------------------------------------------PRIEDASŠalių sąrašasArgentinaBangladešasHonkongasIndijaIndonezijaMakaoMalaizijaMalaizijaPeruFilipinaiSingapūrasPietų KorėjaŠri LankaTailandas--------------------------------------------------


title: 2013/523/ES: 2013 m. spalio 18 d. Tarybos sprendimas dėl atnaujinto susitarimo memorandumo su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų pasirašymo Europos Sąjungos vardu

text:
24.10.2013

               LT

               Europos Sąjungos oficialusis leidinys

               L 282/35

         TARYBOS SPRENDIMAS
   2013 m. spalio 18 d.
   dėl atnaujinto susitarimo memorandumo su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų pasirašymo Europos Sąjungos vardu
   (2013/523/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2013 m. rugpjūčio 1 d. baigėsi Europos Sąjungos Tarybos patvirtinto Jungtinių Amerikos Valstijų ir Europos Komisijos susitarimo memorandumo dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Bendrijų produktams taikomų padidintų muito tarifų (toliau – susitarimo memorandumas), dėl kurio Jungtinės Valstijos ir Europos bendrija susitarė 2009 m. gegužės 13 d., kaip tarptautinio Sąjungos susitarimo, 2 etapas;

               (2)

               Sąjunga suinteresuota pratęsti susitarimo memorandumo 2 etapą ir tuo pačiu siekti užbaigti PPO ginčą byloje Europos Bendrijos – su mėsa ir mėsos produktais susijusios priemonės (hormonai);

               (3)

               šiuo tikslu Komisija vedė derybas dėl susitarimo memorandumo pakeitimų projekto vadovaudamasi jame nustatytu įgaliojimu derėtis;

               (4)

               atnaujintas susitarimo memorandumas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti atnaujintą susitarimo memorandumą su Jungtinėmis Amerikos Valstijomis dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų (toliau – atnaujintas susitarimo memorandumas) su sąlyga, kad minėtas atnaujintas susitarimo memorandumas bus sudarytas.
   Atnaujinto susitarimo memorandumo tekstas pridedamas prie šio sprendimo (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti atnaujintą susitarimo memorandumą.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2013 m. spalio 18 d.

            Tarybos vardu

            Pirmininkas

         L. LINKEVIČIUS

      (1)  Atnaujinto susitarimo memorandumo tekstas bus paskelbtas kartu su sprendimu dėl jo sudarymo.


title: 2014/243/ES: 2014 m. balandžio 14 d. Tarybos sprendimas dėl Europos konvencijos dėl sąlygine prieiga grindžiamų paslaugų ir sąlyginės prieigos paslaugų teisinės apsaugos pasirašymo Europos Sąjungos vardu

text:
30.4.2014

               LT

               Europos Sąjungos oficialusis leidinys

               L 128/61

         TARYBOS SPRENDIMAS
   2014 m. balandžio 14 d.
   dėl Europos konvencijos dėl sąlygine prieiga grindžiamų paslaugų ir sąlyginės prieigos paslaugų teisinės apsaugos pasirašymo Europos Sąjungos vardu

      (2014/243/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               1999 m. liepos 16 d. Taryba įgaliojo Komisiją Europos bendrijos vardu Europos Taryboje derėtis dėl konvencijos dėl sąlygine prieiga grindžiamų paslaugų ir sąlyginės prieigos paslaugų teisinės apsaugos;

               (2)

               Europos konvenciją dėl sąlygine prieiga grindžiamų paslaugų ir sąlyginės prieigos paslaugų teisinės apsaugos (toliau – Konvencija) Europos Taryba priėmė 2001 m. sausio 24 d.;

               (3)

               Konvencija nustatoma reguliavimo sistema, kuri yra beveik identiška tai sistemai, kuri nustatyta Europos Parlamento ir Tarybos direktyva 98/84/EB (1);

               (4)

               Konvencija įsigaliojo 2003 m. liepos 1 d. ir Sąjunga gali ją pasirašyti;

               (5)

               pasirašius Konvenciją galėtų būti lengviau taikyti į Direktyvos 98/84/EB nuostatas panašias nuostatas ir už Sąjungos ribų ir nustatyti sąlygine prieiga grindžiamoms paslaugoms taikomą teisės aktą, kuris būtų taikomas visame Europos žemyne;

               (6)

               Konvencija turėtų būti pasirašyta Sąjungos vardu su sąlyga, kad ji bus sudaryta vėliau,

         PRIĖMĖ ŠĮ SPRENDIMĄ:
   1 straipsnis
   Leidžiama pasirašyti Europos konvenciją dėl sąlygine prieiga grindžiamų paslaugų ir sąlyginės prieigos paslaugų teisinės apsaugos (2) Sąjungos vardu su sąlyga, kad Konvencija bus sudaryta.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Konvenciją.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  1998 m. lapkričio 20 d. Europos Parlamento ir Tarybos direktyva 98/84/EB dėl sąlygine prieiga grindžiamų paslaugų ir sąlyginės prieigos paslaugų teisinės apsaugos (OL L 320, 1998 11 28, p. 54).

      (2)  Konvencijos tekstas paskelbtas OL L 336, 2011 12 20, p. 2.


title: 2005/478/EB: 2005 m. birželio 24 d. Tarybos sprendimas, dėl Regionų komiteto nario skyrimo

text:
2.7.2005

               LT

               Europos Sąjungos oficialusis leidinys

               L 171/26

         TARYBOS SPRENDIMAS
   2005 m. birželio 24 d.
   dėl Regionų komiteto nario skyrimo
   (2005/478/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Didžiosios Britanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB (1) dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d.

               (2)

               dėl Derek BODEN atsistatydinimo Regionų komiteto nario vieta tapo laisva,

         NUSPRENDĖ:
   1 straipsnis
   Likusiam kadencijos laikui iki 2006 m. sausio 25 d. Regionų komiteto nariu skiriamas:

               Dave QUAYLE

                  Member of the North West Regional Assembly

                  Trafford Metropolitan Borough Council

               vietoje Derek BODEN.

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. birželio 24 d.

            Tarybos vardu

            Pirmininkas

         L. LUX

      (1)  OL L 24, 2002 1 26, p. 38.


title: 2015 m. balandžio 21 d. Tarybos sprendimas (ES) 2015/710 dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos anglių ir plieno bendrijos ir Turkijos Respublikos susitarimu dėl prekybos produktais, kuriems taikoma Europos anglių ir plieno bendrijos steigimo sutartis, dėl to Susitarimo 1 protokolo dėl sąvokos „produktų kilmė“ apibrėžimo ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją

text:
1.5.2015

                  LT

                  Europos Sąjungos oficialusis leidinys

                  L 113/53

            TARYBOS SPRENDIMAS (ES) 2015/710
      2015 m. balandžio 21 d.
      dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos anglių ir plieno bendrijos ir Turkijos Respublikos susitarimu dėl prekybos produktais, kuriems taikoma Europos anglių ir plieno bendrijos steigimo sutartis, dėl to Susitarimo 1 protokolo dėl sąvokos „produktų kilmė“ apibrėžimo ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
      atsižvelgdama į Europos Komisijos pasiūlymą,
      kadangi:

                  (1)

                  Europos anglių ir plieno bendrijos ir Turkijos Respublikos susitarimo dėl prekybos produktais, kuriems taikoma Europos anglių ir plieno bendrijos steigimo sutartis (1) (toliau – Susitarimas), 1 protokolas yra susijęs su sąvokos „produktų kilmė“ apibrėžimu ir administracinio bendradarbiavimo metodais (toliau – 1 protokolas);

                  (2)

                  Visos Europos ir Viduržemio jūros regiono valstybių preferencinių kilmės taisyklių regioninėje konvencijoje (2) (toliau – Konvencija) išdėstytos nuostatos dėl prekių, kuriomis prekiaujama pagal atitinkamus Susitariančiųjų Šalių sudarytus susitarimus, kilmės;

                  (3)

                  Sąjunga ir Turkija Konvenciją pasirašė atitinkamai 2011 m. birželio 15 d. ir 2011 m. lapkričio 4 d.;

                  (4)

                  Sąjunga ir Turkija atitinkamai 2012 m. kovo 26 d. ir 2013 m. gruodžio 4 d. deponavo savo priėmimo dokumentus Konvencijos depozitarui. Todėl, taikant Konvencijos 10 straipsnio 3 dalį, Konvencija Sąjungos ir Turkijos atžvilgiu įsigaliojo atitinkamai 2012 m. gegužės 1 d. ir 2014 m. vasario 1 d.;

                  (5)

                  Konvencijos 6 straipsniu nustatyta, kad kiekviena Susitariančioji Šalis turi imtis tinkamų priemonių siekiant užtikrinti, kad Konvencija būtų taikoma veiksmingai. Tuo tikslu Susitarimu įsteigtas Jungtinis komitetas turėtų priimti sprendimą 1 protokolą pakeisti nauju protokolu, kuriame dėl kilmės taisyklių daroma nuoroda į Konvenciją;

                  (6)

                  todėl Sąjungos pozicija Jungtiniame komitete turėtų būti grindžiama pridėtu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Europos Sąjungos vardu turi būti laikomasi Jungtiniame komitete, įsteigtame Europos anglių ir plieno bendrijos ir Turkijos Respublikos susitarimu dėl prekybos produktais, kuriems taikoma Europos anglių ir plieno bendrijos steigimo sutartis, dėl to Susitarimo 1 protokolo dėl sąvokos „produktų kilmė“ apibrėžimo ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją, grindžiama prie šio sprendimo pridėtu Jungtinio komiteto sprendimo projektu.
      Neesminiams Jungtinio komiteto sprendimo projekto pakeitimams Sąjungos atstovai Jungtiniame komitete gali pritarti be papildomo Tarybos sprendimo.
      2 straipsnis
      Jungtinio komiteto sprendimas skelbiamas Europos Sąjungos oficialiajame leidinyje.
      3 straipsnis
      Šis sprendimas įsigalioja jo priėmimo dieną.

         Priimta Liuksemburge 2015 m. balandžio 21 d.

               Tarybos vardu

               Pirmininkas

            E. RINKĒVIČS

         (1)  OL L 227, 1996 9 7, p. 3.

         (2)  OL L 54, 2013 2 26, p. 4.

         PROJEKTAS
         ES IR TURKIJOS JUNGTINIO KOMITETO SPRENDIMAS Nr. …
         … m. … … d.
         kuriuo pakeičiamas Europos anglių ir plieno bendrijos ir Turkijos Respublikos susitarimo dėl prekybos produktais, kuriems taikoma Europos anglių ir plieno bendrijos steigimo sutartis, 1 protokolas dėl sąvokos „produktų kilmė“ apibrėžimo ir administracinio bendradarbiavimo metodų
         ES IR TURKIJOS JUNGTINIS KOMITETAS,
         atsižvelgdamas į Europos anglių ir plieno bendrijos ir Turkijos Respublikos susitarimą dėl prekybos produktais, kuriems taikoma Europos anglių ir plieno bendrijos steigimo sutartis (1), ypač į jo 6 straipsnio 2 dalį,
         atsižvelgdamas į Europos anglių ir plieno bendrijos ir Turkijos Respublikos susitarimo dėl prekybos produktais, kuriems taikoma Europos anglių ir plieno bendrijos steigimo sutartis, 1 protokolą dėl sąvokos „produktų kilmė“ apibrėžimo ir administracinio bendradarbiavimo metodų,
         kadangi:

                     (1)

                     Europos anglių ir plieno bendrijos ir Turkijos Respublikos susitarimo dėl prekybos produktais, kuriems taikoma Europos anglių ir plieno bendrijos steigimo sutartis (toliau – Susitarimas), 6 straipsnio 2 dalyje daroma nuoroda į Susitarimo 1 protokolą (toliau – 1 protokolas), kuriame išdėstytos kilmės taisyklės ir numatoma kilmės kumuliacija tarp Sąjungos, Turkijos ir kitų Visos Europos ir Viduržemio jūros regiono valstybių preferencinių kilmės taisyklių regioninės konvencijos (2) (toliau – Konvencija) Susitariančiųjų Šalių;

                     (2)

                     1 protokolo 39 straipsnyje nustatyta, kad pagal Susitarimo 14 straipsnį įsteigtas Jungtinis komitetas gali nuspręsti iš dalies pakeisti to protokolo nuostatas;

                     (3)

                     Konvencija siekiama pakeisti kilmės taisyklių protokolus, kurie šiuo metu galioja visos Europos ir Viduržemio jūros regiono šalyse, vienu teisės aktu;

                     (4)

                     Sąjunga ir Turkija Konvenciją pasirašė atitinkamai 2011 m. birželio 15 d. ir 2011 m. lapkričio 4 d.;

                     (5)

                     Sąjunga ir Turkija atitinkamai 2012 m. kovo 26 d. ir 2013 m. gruodžio 4 d. deponavo savo priėmimo dokumentus Konvencijos depozitarui. Todėl, taikant Konvencijos 10 straipsnio 3 dalį, Konvencija Europos Sąjungos ir Turkijos atžvilgiu įsigaliojo atitinkamai 2012 m. gegužės 1 d. ir 2014 m. vasario 1 d.;

                     (6)

                     Konvencija Stabilizacijos ir asociacijos proceso dalyviai įtraukti į visos Europos ir Viduržemio jūros regiono šalių kilmės kumuliacijos zoną;

                     (7)

                     todėl 1 protokolas turėtų būti pakeistas nauju protokolu, kuriame daroma nuoroda į Konvenciją,

               PRIĖMĖ ŠĮ SPRENDIMĄ:
         1 straipsnis
         Europos anglių ir plieno bendrijos ir Turkijos Respublikos susitarimo dėl prekybos produktais, kuriems taikoma Europos anglių ir plieno bendrijos steigimo sutartis, 1 protokolas dėl sąvokos „produktų kilmė“ apibrėžimo ir administracinio bendradarbiavimo metodų pakeičiamas šio sprendimo priede pateiktu tekstu.
         2 straipsnis
         Šis sprendimas įsigalioja jo priėmimo dieną.
         Jis taikomas nuo … (*).

            Priimta …

                  ES ir Turkijos jungtinio komiteto vardu

                  Pirmininkas

            (1)  OL L 227, 1996 9 7, p. 3.

            (2)  OL L 54, 2013 2 26, p. 4.

            (*)  Taikymo datą nustatys Jungtinis komitetas.

            PRIEDAS

                  „1 protokolas
                  dėl sąvokos „produktų kilmė“ apibrėžties ir administracinio bendradarbiavimo metodų
                  1 straipsnis
                  Taikytinos kilmės taisyklės
                  1.   Įgyvendinant šį Susitarimą taikomas Visos Europos ir Viduržemio jūros regiono valstybių preferencinių kilmės taisyklių regioninės konvencijos (1) (toliau – Konvencija) I priedėlis ir atitinkamos II priedėlio nuostatos.
                  2.   Konvencijos I priedėlyje ir atitinkamose II priedėlio nuostatose daromos nuorodos į atitinkamą susitarimą reiškia nuorodas į šį Susitarimą.
                  2 straipsnis
                  Ginčų sprendimas
                  1.   Jeigu dėl Konvencijos I priedėlio 32 straipsnyje numatytų tikrinimo procedūrų kyla ginčų, kurių negali išspręsti tikrinimą atlikti prašanti muitinė ir tą tikrinimą atlikti turinti muitinė, tie ginčai perduodami Jungtiniam komitetui.
                  2.   Visais atvejais ginčai tarp importuotojo ir importuojančios šalies muitinės sprendžiami pagal tos šalies teisės aktus.
                  3 straipsnis
                  Protokolo daliniai pakeitimai
                  Jungtinis komitetas gali nuspręsti iš dalies pakeisti šį protokolą.
                  4 straipsnis
                  Pasitraukimas iš Konvencijos
                  1.   Jeigu Europos Sąjunga arba Turkija raštu praneša Konvencijos depozitarui apie ketinimą pasitraukti iš Konvencijos pagal jos 9 straipsnį, Europos Sąjunga ir Turkija nedelsdamos pradeda derybas dėl kilmės taisyklių siekiant įgyvendinti šį Susitarimą.
                  2.   Iki tol, kol įsigalios tokios naujos derybomis sutartos kilmės taisyklės, šiam Susitarimui toliau galioja pasitraukimo metu galiojančios Konvencijos I priedėlyje pateiktos kilmės taisyklės ir, jei taikoma, atitinkamos II priedėlio nuostatos. Tačiau nuo pasitraukimo momento laikoma, kad Konvencijos I priedėlyje pateiktomis kilmės taisyklėmis ir, jei taikoma, atitinkamomis II priedėlio nuostatomis leidžiama tik dvišalė kumuliacija tarp Europos Sąjungos ir Turkijos.
                  5 straipsnis
                  Pereinamojo laikotarpio nuostatos. Kumuliacija
                  Nepaisant Konvencijos I priedėlio 16 straipsnio 5 dalies ir 21 straipsnio 3 dalies, jei kumuliacija susijusi tik su ELPA valstybėmis, Farerų Salomis, Europos Sąjunga, Turkija ir Stabilizacijos ir asociacijos proceso dalyviais, kilmės įrodymas gali būti EUR.1 judėjimo sertifikatas arba kilmės deklaracija.“

               (1)  OL L 54, 2013 2 26, p. 4.


title: 2005/472/EB: 2005 m. birželio 24 d. Komisijos sprendimas, dėl maisto saugos, gyvūnų sveikatos ir gerovės bei zootechnikos tyrimų, poveikio nustatymo ir įvertinimų finansavimo

text:
28.6.2005

               LT

               Europos Sąjungos oficialusis leidinys

               L 166/12

      KOMISIJOS SPRENDIMAS

   2005 m. birželio 24 d.
   dėl maisto saugos, gyvūnų sveikatos ir gerovės bei zootechnikos tyrimų, poveikio nustatymo ir įvertinimų finansavimo
   (2005/472/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:

               (1)

               Pagal Sprendimą 90/424/EEB Bendrija turi taikyti arba padėti valstybėms narėms taikyti technines ir mokslines priemones, būtinas Bendrijos veterinarijos teisės aktų tobulinimui bei veterinarinio švietimo ir mokymo plėtrai.

               (2)

               Europos Komisijos išlaidų reikalaujančių programų tyrimai, poveikio nustatymas bei sistemingi ir laiku atliekami įvertinimai yra neabejotinas Komisijos prioritetas, nes taip atsiskaitoma už skirtų lėšų valdymą ir skatinama dalijimosi įgyta patirtimi kultūra visoje organizacijoje, ypač kai daugiau dėmesio skiriama į rezultatus orientuotai vadybai.

               (3)

               Siekiant įvykdyti šias užduotis, 2004 m. paskutinį ketvirtį pabaigus atvirą procedūrą, buvo paskelbtas kvietimas teikti paraiškas dėl įvertinimo pagrindų sutarties tokiose politikos kryptyse, kaip maisto sauga, gyvūnų sveikata ir gerovė bei zootechnika.

               (4)

               Tikimasi, kad tokia pagrindų sutartis sudarys sąlygas gauti aukštos kokybės, savalaikę ir svarbią informaciją, kuri taps esmine Komisijai priimant sprendimus.

               (5)

               Visos atskiros užduotys nustatomos konkrečiais susitarimais. Tokius susitarimus pasirašo Komisija ir paskirtas rangovas taip, kaip tai nurodyta pagrindų sutartyje.

               (6)

               Šiame sprendime numatyta priemonė atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   Vienintelis straipsnis
   Šio sprendimo priede aprašyti veiksmai yra patvirtinti finansavimui.

      Priimta Briuselyje, 2005 m. birželio 24 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).

      PRIEDAS
      Sritis: maisto sauga, gyvūnų sveikata ir gerovė bei zootechnika.
      Teisinis pagrindas: 1990 m. birželio 26 d. Tarybos sprendimas 90/424/EEB dėl išlaidų veterinarijos srityje.
      Taikymas:

                  —

                  Įvairiems tyrimams ir kitoms paslaugoms, padedančioms kurti ir rengti Komisijos pasiūlymus,

                  —

                     Ex ante įvertinimams ir (arba) poveikio nustatymui,

                  —

                  Tarpiniams ir ex-post įvertinimams.

            1995–2004 m. Bendrijos gyvūnų sveikatos politikos (BGSP) įvertinimui ir politikos galimybių ateityje nustatymui (taip pat pavyzdiniam rizikos finansavimui gyvulių epidemijos atveju) yra skiriamas prioritetinis dėmesys 2005 m.
      Skyrimai 2005 m.:

                  —

                  17 04 02 – kitoms priemonėms veterinarijos, gyvūnų gerovės ir visuomenės sveikatos srityse: 500 000 eurų,

                  —

                  17 01 04 04 – bandomajam tyrimui: pavyzdinis rizikos finansavimas gyvulių epidemijos atveju. Išlaidos administraciniam valdymui: 500 000 eurų.

            Biudžetas: ne daugiau kaip 1 000 000 eurų pirmaisiais pagrindų susitarimo metais.
      Numatytų konkrečių veiksmų skaičius: apytiksliai 6.
      Visiems veiksmams taikomos bendrosios viešųjų pirkimų taisyklės: in casu naudojimasis galiojančiu pagrindų susitarimu.


title: 2011/579/ES: 2011 m. gegužės 10 d. Europos Parlamento sprendimas dėl Europos aplinkos agentūros 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/160

         EUROPOS PARLAMENTO SPRENDIMAS
   2011 m. gegužės 10 d.
   dėl Europos aplinkos agentūros 2009 finansinių metų sąskaitų uždarymo
   (2011/579/ES)
   EUROPOS PARLAMENTAS,

               —

               atsižvelgdamas į Europos aplinkos agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aplinkos agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (3), ypač į jo 13 straipsnį,

               —

               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (4), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0122/2011),

               1.

               pritaria Europos aplinkos agentūros 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos aplinkos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serija).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 58.

      (2)  OL L 248, 2002 9 16, p. 1.

      (3)  OL L 120, 1990 5 11, p. 1.

      (4)  OL L 126, 2009 5 21, p. 13.

      (5)  OL L 357, 2002 12 31, p. 72.


title: 2017 m. kovo 7 d. Tarybos sprendimas (ES) 2017/426, kuriuo skiriami Regionų komiteto Danijos Karalystės pasiūlytas narys ir Danijos Karalystės pasiūlytas pakaitinis narys

text:
10.3.2017

               LT

               Europos Sąjungos oficialusis leidinys

               L 64/108

         TARYBOS SPRENDIMAS (ES) 2017/426
   2017 m. kovo 7 d.
   kuriuo skiriami Regionų komiteto Danijos Karalystės pasiūlytas narys ir Danijos Karalystės pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Danijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2016 m. balandžio 5 d. Tarybos sprendimu (ES) 2016/552 (4) vietoj Thomas KASTRUP-LARSEN nariu buvo paskirtas Erik NIELSEN;

               (2)

               pasibaigus Erik NIELSEN kadencijai tapo laisva Regionų komiteto nario vieta;

               (3)

               Kirstine BILLE paskyrus Regionų komiteto nare tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariu:

                           —

                           Kirstine BILLE, Deputy Mayor of Syddjurs Municipality,

               b)

               pakaitiniu nariu:

                           —

                           Kirsten JENSEN, Deputy Mayor of Hillerød Municipality.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. kovo 7 d.

            Tarybos vardu

            Pirmininkas

         L. GRECH

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2016 m. balandžio 5 d. Tarybos sprendimas (ES) 2016/552, kuriuo skiriamas Regionų komiteto Danijos Karalystės pasiūlytas narys (OL L 95, 2016 4 9, p. 12).


title: 2009/652/EB: 2009 m. balandžio 23 d. Europos Parlamento sprendimas dėl Europos ligų prevencijos ir kontrolės centro 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/136

         2009 m. balandžio 23 d.

      EUROPOS PARLAMENTO SPRENDIMAS

   dėl Europos ligų prevencijos ir kontrolės centro 2007 finansinių metų sąskaitų uždarymo
   (2009/652/EB)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2007 finansinių metų galutinių metinių ataskaitų kartu su Centro atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (4), ypač į jo 23 straipsnį,

               —

               atsižvelgdamas į Komisijos 2002 m. gruodžio 23 d. reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0170/2009),

               1.

               pažymi, kad Europos ligų prevencijos ir kontrolės centro galutinės metinės ataskaitos pridėtos prie Audito Rūmų ataskaitos;

               2.

               pritaria Europos ligų prevencijos ir kontrolės centro 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 48.

      (2)  OL C 311, 2008 12 5, p. 122.

      (3)  OL L 248, 2002 9 16, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.


title: 2010/539/ES: 2010 m. gegužės 5 d. Europos Parlamento sprendimas dėl Europos darbuotojų saugos ir sveikatos agentūros 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/191

         EUROPOS PARLAMENTO SPRENDIMAS
   2010 m. gegužės 5 d.
   dėl Europos darbuotojų saugos ir sveikatos agentūros 2008 finansinių metų sąskaitų uždarymo
   (2010/539/ES)
   EUROPOS PARLAMENTAS,
   atsižvelgdamas į Europos darbuotojų saugos ir sveikatos agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos saugos ir sveikatos darbe agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (3), ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0069/2010),

               1.

               pritaria Europos darbuotojų saugos ir sveikatos agentūros 2008 finansinių metų sąskaitų uždarymui;

               2.

               paveda Pirmininkui perduoti šį sprendimą Europos darbuotojų saugos ir sveikatos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 49.

      (2)  OL L 248, 2002 9 16, p. 1.

      (3)  OL L 216, 1994 8 20, p. 1.

      (4)  OL L 357, 2002 12 31, p. 72.


title: 2012/524/ES: 2012 m. rugsėjo 24 d. Tarybos sprendimas, kuriuo skiriamas Regionų komiteto Čekijai atstovaujantis narys ir Čekijai atstovaujantis pakaitinis narys

text:
28.9.2012

               LT

               Europos Sąjungos oficialusis leidinys

               L 263/41

         TARYBOS SPRENDIMAS
   2012 m. rugsėjo 24 d.
   kuriuo skiriamas Regionų komiteto Čekijai atstovaujantis narys ir Čekijai atstovaujantis pakaitinis narys
   (2012/524/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Čekijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Pavel BÉM kadencijai tapo laisva viena Regionų komiteto nario vieta. Pasibaigus Milada EMMEROVÁ kadencijai tapo laisva viena Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Bohuslav SVOBODA, primátor, hlavní město Praha,

                     ir

               b)

               pakaitiniu nariu:

                           —

                           Milan CHOVANEC, hejtman, Plzeňský kraj.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2015 m. spalio 26 d. Tarybos sprendimas (ES) 2015/1994 dėl protokolo, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, pasirašymo Europos Sąjungos vardu

text:
6.11.2015

               LT

               Europos Sąjungos oficialusis leidinys

               L 290/16

         TARYBOS SPRENDIMAS (ES) 2015/1994
   2015 m. spalio 26 d.
   dėl protokolo, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 115 straipsnį kartu su 218 straipsnio 5 dalimi ir 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   kadangi:

               (1)

               2013 m. gegužės 14 d. Taryba įgaliojo Komisiją pradėti derybas su Lichtenšteino Kunigaikštyste dėl Susitarimo tarp Europos bendrijos ir Lichtenšteino Kunigaikštystės, numatančio priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo (1) (toliau – Susitarimas), pakeitimo siekiant, kad juo būtų atsižvelgiama į naujausius įvykius pasaulyje, t. y. susitarimą skatinti automatinius informacijos mainus kaip tarptautinį standartą;

               (2)

               per derybas suderintame protokolo, kuriuo iš dalies keičiamas Susitarimas (toliau – iš dalies keičiantis protokolas), tekste deramai perteikiami Tarybos pateikti derybų nurodymai, nes juo užtikrinama, kad Susitarimu būtų atsižvelgiama į naujausius tarptautinius įvykius, susijusius su automatiniais informacijos mainais, visų pirma Ekonominio bendradarbiavimo ir plėtros organizacijos (EBPO) parengtą bendrą visuotinį automatinių finansinių sąskaitų informacijos mokesčių klausimais mainų standartą. Sąjunga, jos valstybės narės ir Lichtenšteino Kunigaikštystė aktyviai dalyvavo EBPO pasaulinio forumo veikloje siekiant prisidėti prie šio standarto rengimo ir įgyvendinimo. Susitarimo tekstas, iš dalies pakeistas protokolu, yra teisinis pagrindas, kuriuo remdamosi Sąjunga ir Lichtenšteino Kunigaikštystė įgyvendina visuotinį standartą plėtodamos savo santykius;

               (3)

               todėl iš dalies keičiantis protokolas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti iš dalies keičiantį protokolą, kuriuo iš dalies keičiamas Susitarimas tarp Europos bendrijos ir Lichtenšteino Kunigaikštystės, numatantis priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, su sąlyga, kad minėtas iš dalies keičiantis protokolas bus sudarytas. (2)

   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti iš dalies keičiantį protokolą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 26 d.

            Tarybos vardu

            Pirmininkė

         C. DIESCHBOURG

      (1)  OL L 379, 2004 12 24, p. 84.

      (2)  Iš dalies keičiančio protokolo tekstas bus paskelbtas kartu su sprendimu dėl jo sudarymo.


title: 2004 m. gruodžio 20 d. Tarybos sprendimas 2005/134/BUSP, dėl Europos Sąjungos ir Bulgarijos Respublikos susitarimo, nustatančio Bulgarijos Respublikos dalyvavimo Europos Sąjungos krizių valdymo operacijose bendrąsias sąlygas, sudarymo

text:
17.2.2005

               LT

               Europos Sąjungos oficialusis leidinys

               L 46/49

         TARYBOS SPRENDIMAS 2005/134/BUSP
   2004 m. gruodžio 20 d.
   dėl Europos Sąjungos ir Bulgarijos Respublikos susitarimo, nustatančio Bulgarijos Respublikos dalyvavimo Europos Sąjungos krizių valdymo operacijose bendrąsias sąlygas, sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               Trečiųjų valstybių dalyvavimo ES krizių valdymo operacijose sąlygos turėtų būti nustatytos susitarimu, nustatančiu tokio galimo būsimo bendradarbiavimo bendrąsias sąlygas, o ne apibrėžiamos kiekvienai operacijai atskirai.

               (2)

               2004 m. vasario 23 d. gavusi Tarybos įgaliojimą, pirmininkaujanti valstybė narė, padedama generalinio sekretoriaus – vyriausiojo įgaliotinio, derėjosi dėl Europos Sąjungos ir Bulgarijos Respublikos susitarimo, nustatančio Bulgarijos Respublikos dalyvavimo Europos Sąjungos krizių valdymo operacijose bendrąsias sąlygas.

               (3)

               Šis susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos ir Bulgarijos Respublikos susitarimas, nustatantis Bulgarijos Respublikos dalyvavimo Europos Sąjungos krizių valdymo operacijose bendrąsias sąlygas, patvirtinamas Europos Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį(-is), įgaliotą(-us) pasirašyti šį Europos Sąjungą įpareigojantį Susitarimą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gruodžio 20 d.

            Tarybos vardu

            Pirmininkas

         P. VAN GEEL

   SUSITARIMAS
   tarp Europos Sąjungos ir Bulgarijos Respublikos, nustatantis Bulgarijos Respublikos dalyvavimo Europos Sąjungos krizių valdymo operacijose bendrąsias sąlygas
   EUROPOS SĄJUNGA
   ir
   BULGARIJOS RESPUBLIKA,
   toliau – Šalys,
   kadangi:

               (1)

               Europos Sąjunga (ES) gali nuspręsti imtis veiksmų krizių valdymo srityje.

               (2)

               Europos Sąjunga nuspręs, ar trečiosios valstybės bus pakviestos dalyvauti ES krizių valdymo operacijoje. Bulgarijos Respublika gali priimti Europos Sąjungos kvietimą ir pasiūlyti savo įnašą. Tokiu atveju Europos Sąjunga nuspręs, ar priimti pasiūlytą Bulgarijos Respublikos įnašą.

               (3)

               Jeigu Europos Sąjunga nuspręs vykdyti karinių krizių valdymo operaciją naudodamasi NATO ištekliais ir pajėgumais, Bulgarijos Respublika gali pareikšti principinį ketinimą dalyvauti operacijoje.

               (4)

               2002 m. spalio 24 d. ir 25 d. Briuselyje susirinkusi Europos Vadovų Taryba susitarė dėl sąlygų, kuriomis įgyvendinamos 2000 m. gruodžio 7–9 d. Nicoje susirinkusios Europos Vadovų Tarybos sutartos nuostatos dėl ES narėmis nesančių NATO narių dalyvavimo ES vadovaujamame krizių valdyme.

               (5)

               Bulgarijos Respublikos dalyvavimo ES krizių valdymo operacijose sąlygos turėtų būti nustatytos Susitarimu, nustatančiu tokio galimo būsimo bendradarbiavimo bendrąsias sąlygas, o ne apibrėžiamos kiekvienai operacijai atskirai.

               (6)

               Toks Susitarimas turėtų nepažeisti Europos Sąjungos sprendimų priėmimo autonomiškumo ir neturėtų iš anksto nulemti kiekvienu atveju atskirai priimamų Bulgarijos Respublikos sprendimų dalyvauti ES krizių valdymo operacijoje.

               (7)

               Toks Susitarimas turėtų būti taikomas tik būsimoms ES krizių valdymo operacijoms ir turėtų nepažeisti galimų esamų susitarimų, reglamentuojančių Bulgarijos Respublikos dalyvavimą jau vykstančioje ES krizių valdymo operacijoje,

         SUSITARĖ:
   I   SKIRSNIS
   BENDROSIOS NUOSTATOS
   1 straipsnis
   Sprendimai dėl dalyvavimo
   1.   Europos Sąjungai priėmus sprendimą pakviesti Bulgarijos Respubliką dalyvauti ES krizių valdymo operacijoje ir Bulgarijos Respublikai nusprendus joje dalyvauti, Bulgarijos Respublika pateikia informaciją apie Europos Sąjungai siūlomą jos įnašą.
   2.   Europos Sąjungai nusprendus vykdyti karinių krizių valdymo operaciją naudojantis NATO ištekliais ir pajėgumais, Bulgarijos Respublika informuos Europos Sąjungą apie ketinimą dalyvauti operacijoje ir po to pateiks informaciją apie siūlomą įnašą.
   3.   Europos Sąjunga nustato Bulgarijos Respublikos įnašą konsultuodamasi su Bulgarijos Respublika.
   4.   Europos Sąjunga iš anksto kuo greičiau nurodys Bulgarijos Respublikai tikėtiną įnašo į bendrąsias operacijos išlaidas dydį, kad padėtų Bulgarijos Respublikai suformuluoti jos pasiūlymą.
   5.   Europos Sąjunga laišku praneša Bulgarijos Respublikai įnašo nustatymo rezultatus, kad užtikrintų Bulgarijos Respublikos dalyvavimą pagal šio Susitarimo nuostatas.
   2 straipsnis
   Bendrosios sąlygos
   1.   Bulgarijos Respublika prisijungia prie bendrųjų veiksmų, kuriais Europos Sąjungos Taryba nusprendžia, kad ES vykdys krizių valdymo operaciją, ir prie bet kokių bendrųjų veiksmų ar sprendimo, kuriais Europos Sąjungos Taryba nusprendžia išplėsti ES krizių valdymo operaciją, remdamasi šio Susitarimo nuostatomis ir bet kuriais reikalingais įgyvendinimo susitarimais.
   2.   Bulgarijos Respublikos įnašas į ES krizių valdymo operaciją nepažeidžia Europos Sąjungos sprendimų priėmimo autonomiškumo.
   3 straipsnis
   Personalo ir pajėgų statusas
   1.   Į ES civilinių krizių valdymo operaciją Bulgarijos Respublikos komandiruoto personalo ir (arba) į ES karinių krizių valdymo operaciją nusiųstų Bulgarijos Respublikos pajėgų statusas grindžiamas Europos Sąjungos ir valstybės (-ių), kurioje (-iose) vykdoma operacija, susitarimu dėl pajėgų/misijos statuso, jei toks yra.
   2.   Į vadavietę ar vadovaujančius padalinius, įsikūrusius ne toje (tose) valstybėje (-ėse), kur vykdoma ES krizių valdymo operacija, nusiųsto personalo statusas grindžiamas atitinkamos vadavietės ir vadovaujančių padalinių susitarimais su Bulgarijos Respublika.
   3.   Nepažeidžiant 1 dalyje minėto susitarimo dėl pajėgų/misijos statuso, Bulgarijos Respublika turi jurisdikciją savo personalo, dalyvaujančio ES krizių valdymo operacijoje, atžvilgiu.
   4.   Bulgarijos Respublika yra atsakinga už reagavimą į bet kokias su dalyvavimu ES krizių valdymo operacijoje susijusias pretenzijas, pateikiamas jos personalo ar susijusias su juo. Bulgarijos Respublika yra atsakinga už bet kokio proceso, ypač teisinio ar drausminio, pradėjimą bet kuriam savo personalo nariui.
   5.   Bulgarijos Respublika įsipareigoja pateikti deklaraciją dėl pretenzijų bet kuriai valstybei, dalyvaujančiai ES karinių krizių valdymo operacijoje, kurioje dalyvauja Bulgarijos Respublika, atsisakymo, ir tai padaryti pasirašydama šį Susitarimą. Tokios deklaracijos pavyzdys pridedamas prie šio Susitarimo.
   6.   Europos Sąjunga įsipareigoja, kad valstybės narės pateiks deklaraciją dėl pretenzijų atsisakymo, susijusią su bet kokiu būsimu Bulgarijos Respublikos dalyvavimu ES krizių valdymo operacijoje, ir įsipareigoja tai padaryti pasirašant šį Susitarimą. Tokios deklaracijos pavyzdys pridedamas prie šio Susitarimo.
   4 straipsnis
   Įslaptinta informacija
   1.   Bulgarijos Respublika imasi atitinkamų priemonių, skirtų užtikrinti, kad ES įslaptinta informacija būtų saugoma pagal Europos Sąjungos Tarybos saugumo nuostatus ir pagal kompetentingų institucijų, įskaitant ES operacijos vadą, tolesnius nurodymus ES karinių krizių valdymo operacijos atveju arba pagal ES misijos vadovo tolesnius nurodymus ES civilinių krizių valdymo operacijos atveju.
   2.   Kai ES ir Bulgarijos Respublika yra sudariusios susitarimą dėl keitimosi įslaptinta informacija saugumo procedūrų, tokio susitarimo nuostatos taikomos ES krizių valdymo operacijos veiklai.
   II   SKIRSNIS
   DALYVAVIMO CIVILINIŲ KRIZIŲ VALDYMO OPERACIJOSE NUOSTATOS
   5 straipsnis
   Į ES civilinių krizių valdymo operaciją komandiruotas personalas
   1.   Bulgarijos Respublika užtikrina, kad į ES civilinių krizių valdymo operaciją komandiruotas jos personalas atliktų savo misiją vadovaudamasis:

               —

               bendraisiais veiksmais ir vėlesniais pakeitimais, kaip nurodyta šio Susitarimo 2 straipsnio 1 dalyje,

               —

               operacijos planu,

               —

               įgyvendinimo priemonėmis.

         2.   Bulgarijos Respublika laiku informuoja ES civilinių krizių valdymo operacijos misijos vadovą ir Europos Sąjungos Tarybos generalinį sekretoriatą apie bet kokį jos įnašo į ES civilinių krizių valdymo operaciją pakeitimą.
   3.   Bulgarijos Respublikos kompetentinga institucija atlieka į ES civilinių krizių valdymo operaciją komandiruojamo personalo sveikatos patikrinimą, skiepijimą ir išduoda medicininius pažymėjimus, kad darbuotojas gali eiti pareigas. Į ES civilinių krizių valdymo operaciją komandiruotas personalas pateikia šio pažymėjimo kopiją.
   6 straipsnis
   Pavaldumo tvarka
   1.   Bulgarijos Respublikos komandiruotas personalas vykdo savo pareigas ir elgiasi išimtinai atsižvelgdamas į ES civilinių krizių valdymo operacijos interesus.
   2.   Visas personalas išlieka visiškai pavaldus savo nacionalinėms institucijoms.
   3.   Nacionalinės institucijos perduoda veiklos kontrolę ES civilinių krizių valdymo operacijos misijos vadovui, kuris vadovauja remdamasis vadovavimo ir kontrolės hierarchine struktūra.
   4.   Misijos vadovas vadovauja ES civilinių krizių valdymo operacijai ir administruoja jos kasdienę veiklą.
   5.   Bulgarijos Respublika turi tas pačias teises ir pareigas tvarkant kasdienę operacijos veiklą, kaip ir operacijoje dalyvaujančios Europos Sąjungos valstybės narės, remiantis šio Susitarimo 2 straipsnio 1 dalyje minimais teisiniais dokumentais.
   6.   ES civilinių krizių valdymo operacijos misijos vadovas yra atsakingas už ES civilinių krizių valdymo operacijos personalo drausmės kontrolę. Prireikus atitinkama nacionalinė institucija imasi drausminių priemonių.
   7.   Bulgarijos Respublika skiria nacionalinio kontingento koordinatorių (NKK), kuris atstovauja operacijoje dalyvaujančiam jos nacionaliniam kontingentui. NKK nacionaliniais klausimais atsiskaito ES civilinių krizių valdymo operacijos misijos vadovui ir yra atsakingas už kasdienę kontingento drausmę.
   8.   Sprendimą užbaigti operaciją priima Europos Sąjunga, pasikonsultavusi su Bulgarijos Respublika, jei operacijos nutraukimo dieną Bulgarijos Respublika vis dar prisideda prie ES civilinių krizių valdymo operacijos.
   7 straipsnis
   Finansiniai aspektai
   1.   Bulgarijos Respublika prisiima visas išlaidas, susijusias su jos dalyvavimu operacijoje, išskyrus bendrai finansuojamas išlaidas, kaip išdėstyta operacijos veiklos biudžete. Tai nepažeidžia 8 straipsnio nuostatų.
   2.   Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Bulgarijos Respublika, nustačius jos atsakomybę, sumoka kompensaciją šio Susitarimo 3 straipsnio 1 dalyje nurodytame susitarime dėl misijos statuso, jei toks yra, numatytomis sąlygomis.
   8 straipsnis
   Įnašas į veiklos biudžetą
   1.   Bulgarijos Respublika prisideda prie ES civilinių krizių valdymo operacijos veiklos biudžeto finansavimo.
   2.   Bulgarijos Respublikos finansinis įnašas į veiklos biudžetą – mažesnė iš šių dviejų pasirinktinų sumų:

               a)

               orientacinės sumos dalis, proporcinga jos bendrųjų nacionalinių pajamų (BNP) ir visų valstybių, prisidedančių prie operacijos veiklos biudžeto, bendrųjų nacionalinių pajamų sumos (BNPS) santykiui; arba

               b)

               veiklos biudžetui skirtos orientacinės sumos dalis, proporcinga jos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykiui.

         3.   Nepaisant 1 ir 2 dalių, Bulgarijos Respublika neprisideda prie Europos Sąjungos valstybių narių personalui mokamų dienpinigių finansavimo.
   4.   Nepaisant 1 dalies, Europos Sąjunga paprastai atleidžia trečiąsias valstybes nuo finansinių įnašų, skirtų konkrečiai ES civilinių krizių valdymo operacijai, jeigu:

               a)

               Europos Sąjunga nusprendžia, kad operacijoje dalyvaujančios trečiosios valstybės indėlis į operaciją yra reikšmingas ir labai svarbus šiai operacijai; arba

               b)

               operacijoje dalyvaujančios trečiosios šalies BNP vienam gyventojui neviršija nė vienos Europos Sąjungos valstybės narės BNP vienam gyventojui.

         5.   ES civilinių krizių valdymo operacijos misijos vadovas ir atitinkamos Bulgarijos Respublikos administracinės tarnybos pasirašo su praktinėmis mokėjimo sąlygomis susijusį susitarimą dėl Bulgarijos Respublikos įnašų į ES civilinių krizių valdymo operacijos veiklos biudžetą. Į šį susitarimą, inter alia, įtraukiamos nuostatos dėl:

               a)

               atitinkamos sumos;

               b)

               finansinio įnašo mokėjimo tvarkos;

               c)

               audito procedūros.

         III   SKIRSNIS
   DALYVAVIMO KARINIŲ KRIZIŲ VALDYMO OPERACIJOSE NUOSTATOS
   9 straipsnis
   Dalyvavimas ES karinių krizių valdymo operacijoje
   1.   Bulgarijos Respublika užtikrina, kad ES karinių krizių valdymo operacijoje dalyvaujančios jos pajėgos ir personalas atliktų savo misiją vadovaudamiesi:

               —

               bendraisiais veiksmais ir vėlesniais pakeitimais, kaip nurodyta šio Susitarimo 2 straipsnio 1 dalyje,

               —

               operacijos planu,

               —

               įgyvendinimo priemonėmis.

         2.   Bulgarijos Respublikos komandiruotas personalas vykdo savo pareigas ir elgiasi išimtinai atsižvelgdamas į ES karinių krizių valdymo operacijos interesus.
   3.   Bulgarijos Respublika laiku informuoja ES operacijos vadą apie bet kokį jos dalyvavimo operacijoje pasikeitimą.
   10 straipsnis
   Pavaldumo tvarka
   1.   Visos pajėgos ir personalas, dalyvaujantys ES karinių krizių valdymo operacijoje, išlieka visiškai pavaldūs savo nacionalinėms institucijoms.
   2.   Vadovavimą savo pajėgų ir personalo veiklai ir taktinį vadovavimą ir (arba) kontrolę nacionalinės institucijos perduoda ES operacijos vadui. ES operacijos vadas turi teisę perduoti savo įgaliojimus.
   3.   Bulgarijos Respublika turi tas pačias teises ir pareigas administruojant kasdienę operacijos veiklą kaip ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Bulgarijos Respublika, gali bet kada pareikalauti nutraukti Bulgarijos Respublikos įnašą.
   5.   Bulgarijos Respublika skiria vyriausiąjį karinį atstovą (VKA), kuris ES karinių krizių valdymo operacijoje atstovauja jos nacionaliniam kontingentui. VKA konsultuojasi su ES pajėgų vadu visais su operacija susijusiais klausimais ir yra atsakingas už kasdienę kontingento drausmę.
   11 straipsnis
   Finansiniai aspektai
   1.   Nepažeidžiant 12 straipsnio, Bulgarijos Respublika prisiima visas išlaidas, susijusias su jos dalyvavimu operacijoje, išskyrus bendrai finansuojamas išlaidas, kaip numatyta šio Susitarimo 2 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame karinio ar gynybinio pobūdžio ES operacijų bendrųjų išlaidų finansavimo administravimo mechanizmą (1).
   2.   Valstybės (-ių), kurioje (-iose) vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Bulgarijos Respublika, nustačius jos atsakomybę, sumoka kompensaciją šio Susitarimo 3 straipsnio 1 dalyje nurodytame susitarime dėl misijos statuso, jei toks yra, numatytomis sąlygomis.
   12 straipsnis
   Įnašas į bendrąsias išlaidas
   1.   Bulgarijos Respublika prisideda prie ES karinių krizių valdymo operacijos bendrųjų išlaidų finansavimo.
   2.   Bulgarijos Respublikos finansinis įnašas į bendrąsias išlaidas – mažesnė iš šių dviejų pasirinktinų sumų:

               a)

               bendrųjų išlaidų orientacinės sumos dalis, proporcinga jos BNP ir visų valstybių, prisidedančių prie operacijos bendrųjų išlaidų, BNPS santykiui; arba

               b)

               bendrųjų išlaidų orientacinės sumos dalis, proporcinga jos personalo, dalyvaujančio operacijoje, ir visų operacijoje dalyvaujančių valstybių personalo skaičiaus santykiui.

         Apskaičiuojant 2 dalies b punkte paminėtą sumą, jeigu Bulgarijos Respublika komandiruoja personalą tik į operacijos arba pajėgų vadavietę, atsižvelgiama į jos personalo ir bendro atitinkamų vadaviečių personalo skaičiaus santykį. Kitais atvejais atsižvelgiama į viso Bulgarijos Respublikos komandiruoto personalo ir bendro operacijoje dalyvaujančio personalo skaičiaus santykį.
   3.   Nepaisant 1 dalies, Europos Sąjunga paprastai atleidžia trečiąsias valstybes nuo finansinių įnašų į konkrečios ES karinės krizės valdymo operacijos bendrąsias išlaidas, jeigu:

               a)

               Europos Sąjunga nusprendžia, kad operacijoje dalyvaujanti trečioji valstybė reikšmingai prisideda prie turto ir (arba) pajėgumų, kurie yra būtini šiai operacijai; arba

               b)

               operacijoje dalyvaujančios trečiosios šalies BNP vienam gyventojui neviršija nė vienos Europos Sąjungos valstybės narės BNP vienam gyventojui.

         4.   2004 m. vasario 23 d. Tarybos sprendime 2004/197/BUSP, nustatančiame karinio ar gynybinio pobūdžio ES operacijų bendrųjų išlaidų finansavimo administravimo mechanizmą, numatytas administratorius ir Bulgarijos Respublikos kompetentingos administracinės institucijos sudaro susitarimą. Į šį susitarimą, inter alia, įtraukiamos nuostatos dėl:

               a)

               atitinkamos sumos;

               b)

               finansinio įnašo mokėjimo tvarkos;

               c)

               audito procedūros.

         IV   SKIRSNIS
   BAIGIAMOSIOS NUOSTATOS
   13 straipsnis
   Susitarimai dėl šio Susitarimo įgyvendinimo
   Nepažeidžiant 8 straipsnio 5 dalies ir 12 straipsnio 4 dalies nuostatų, Europos Sąjungos Tarybos generalinis sekretorius – vyriausiasis įgaliotinis bendrai užsienio ir saugumo politikai ir atitinkamos Bulgarijos Respublikos institucijos sudaro reikalingus techninius ir administracinius susitarimus šiam Susitarimui įgyvendinti.
   14 straipsnis
   Įsipareigojimų nesilaikymas
   Vienai iš Šalių nesilaikant pirmesniuose straipsniuose nustatytų įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   15 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   16 straipsnis
   Įsigaliojimas
   1.   Šis Susitarimas įsigalioja kito mėnesio pirmą dieną po to, kai Šalys praneša viena kitai apie šiam tikslui būtinų vidaus procedūrų užbaigimą.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas gali būti iš dalies pakeistas remiantis Šalių rašytiniu tarpusavio susitarimu.
   4.   Šalis gali denonsuoti šį Susitarimą, raštu pateikdama denonsavimo pranešimą kitai Šaliai. Toks denonsavimas įsigalioja praėjus šešiems mėnesiams po to, kai kita Šalis gavo pranešimą.

      Priimta Briuselyje, ir Sofijoje, 2005 m. sausio 24 d., keturiais egzemplioriais anglų kalba.

            Europos Sąjungos vardu

            Bulgarijos Respublikos vardu

      (1)  OL L 63, 2004 2 28, p. 68.
   PRIEDAS
   DEKLARACIJŲ TEKSTAS
   ES valstybių narių deklaracijos:
   Taikydamos ES bendruosius veiksmus dėl ES krizių valdymo operacijos, kurioje dalyvauja Bulgarijos Respublika, ES valstybės narės stengsis tiek, kiek joms tai leidžia jų vidaus teisinės sistemos, kiek galima atsisakyti pretenzijų Bulgarijos Respublikai dėl personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar nuostolių, jeigu toks sužalojimas, mirtis, žala arba nuostoliai:

               —

               buvo sukelti Bulgarijos Respublikos personalo, jam vykdant su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               atsirado naudojant bet kurį Bulgarijos Respublikai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Bulgarijos Respublikos ES krizių valdymo operacijos personalo didelio aplaidumo ar tyčinio nusižengimo atvejus.

         Bulgarijos Respublikos deklaracija:
   Taikydama ES bendruosius veiksmus dėl ES krizių valdymo operacijos, Bulgarijos Respublika, kiek jai tai leidžia jos vidaus teisinė sistema, stengsis kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba jai priklausančiam ir ES krizių valdymo operacijų metu naudojamam turtui padarytos žalos ar nuostolių, jeigu toks sužalojimas, mirtis, žala arba nuostoliai:

               —

               buvo sukelti personalo, jam vykdant su ES krizių valdymo operacija susijusias pareigas, išskyrus didelio aplaidumo ar tyčinio nusižengimo atvejus, arba

               —

               atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio aplaidumo ar tyčinio nusižengimo atvejus.


title: 2008 m. vasario 27 d. Komisijos sprendimas, kuriuo nustatoma Sprendimu C(2005) 4420 (galutinis) korporacijai Microsoft skirtos periodinės baudos galutinė suma (Byla COMP/C–3/37.792 – Microsoft) (pranešta dokumentu Nr. C(2008) 764 galutinis)

text:
18.7.2009

               LT

               Europos Sąjungos oficialusis leidinys

               C 166/20

      KOMISIJOS SPRENDIMAS

   2008 m. vasario 27 d.
   kuriuo nustatoma Sprendimu C(2005) 4420 (galutinis) korporacijai Microsoft skirtos periodinės baudos galutinė suma
   (Byla COMP/C–3/37.792 – Microsoft)
   (pranešta dokumentu Nr. C(2008) 764 galutinis)
   (Tekstas autentiškas tik anglų kalba)
   2009/C 166/08

      2008 m. vasario 27 d. Komisija priėmė sprendimą, kuriuo nustatoma Sprendimu Nr. C(2005) 4420 (galutinis) korporacijai Microsoft skirtos periodinės baudos galutinė suma (toliau – 2008 m. vasario mėn. sprendimas). Pagal Tarybos reglamento (EB) Nr. 1/2003
       (1)
      30 straipsnio nuostatas Komisija skelbia šalių pavadinimus ir pagrindinį sprendimo turinį, įskaitant skirtas baudas, atsižvelgdama į teisėtą įmonių interesą saugoti savo verslo paslaptis. Nekonfidenciali viso sprendimo teksto versija bylos originalo kalba ir Komisijos darbo kalbomis skelbiama Konkurencijos generalinio direktorato tinklavietėje adresu

      http://europa.eu.int/comm/competition/index_en.html

   1.   BYLOS SANTRAUKA

   1.1.   Bylos faktai

               1.

               2004 m. kovo 24 d. Komisija priėmė Sprendimą 2007/53/EB pagal EB sutarties 82 straipsnyje numatytą procedūrą (byla COMP/C-3/37.792) dėl korporacijos Microsoft (toliau – Microsoft) (2). Šiuo sprendimu (toliau – Sprendimas) Komisija nustatė, kad korporacija Microsoft, inter alia, pažeidė EB sutarties 82 straipsnį (toliau – EB sutarties 82 straipsnis) ir Europos ekonominės erdvės susitarimo 54 straipsnį (toliau – EEE susitarimo 54 straipsnis), nuo 1998 m. spalio mėn. iki Sprendimo priėmimo datos atsisakydama atskleisti tam tikrą konkrečią „funkcinio suderinamumo informaciją“ (3) tinklo serverių operacinių sistemų produktų platintojams, kad jie galėtų kurti ir platinti suderinamus produktus.

               2.

               Sprendimo rezoliucinės dalies 5 straipsnio a ir c dalys išdėstomos taip:

                           „a)

                           Per 120 dienų nuo pranešimo apie Sprendimą dienos Microsoft bet kuriai bendrovei, suinteresuotai kurti ir platinti su Microsoft produktais konkuruojančius gaminius tinklo serverių operacinių sistemų rinkoje, suteikti informaciją apie sąveiką ir protingomis bei nediskriminuojančiomis sąlygomis leisti šioms bendrovėms ja naudotis kuriant ir platinant su Microsoft produktais konkuruojančius gaminius tinklo serverių operacinių sistemų rinkoje […]

                           c)

                           Per 120 dienų nuo pranešimo apie Sprendimą dienos Microsoft sukurti vertinimo mechanizmą, leidžiantį suinteresuotoms bendrovėms veiksmingai gauti informaciją apie sąveiką, jos apimtį ir naudojimo sąlygas; dėl šio vertinimo mechanizmo, Microsoft gali nustatyti protingas ir nediskriminacines sąlygas, užtikrinančias, kad tuo tikslu suteikta prieiga būtų naudojama tik vertinimo tikslais“.

         1.2.   Sprendimo nevykdymas

               3.

               Remdamasi tuo, kad korporacija Microsoft nevykdė Sprendimo, praėjus daugiau nei metams po Sprendimo priėmimo, 2005 m. lapkričio 10 d. Komisija priėmė sprendimą skirti korporacijai Microsoft periodinę baudą pagal Reglamento (EB) Nr. 1/2003 24 straipsnio 1 dalį (toliau – Sprendimas pagal 24 straipsnio 1 dalį). Sprendimo pagal 24 straipsnio 1 dalį 1 straipsnis išdėstomas taip:
               „Korporacija Microsoft užtikrina, kad iki 2005 m. gruodžio 15 d. ji visiškai laikysis visų įpareigojimų, nustatytų 2004 m. kovo 24 d. Komisijos Sprendimo (C(2004) 900) 5 straipsnio a ir c punktuose.
               Neįvykdžius šių įpareigojimų, korporacijai Microsoft skiriama 2 mln. EUR bauda per dieną, skaičiuojant nuo minėtos datos“.

               4.

               Sprendime pagal 24 straipsnio 1 dalį nustatyti du korporacijos Microsoft įpareigojimų, nurodytų 2004 m. sprendimo 5 straipsnio a ir c punktuose, nevykdymo aspektai. Pirma, korporacija Microsoft neteikė išsamių ir tikslių techninių dokumentų, kuriuose pateikiama funkcinio suderinamumo informacija. Antra, tuo metu korporacijos Microsoft nustatytas atlygis už funkcinio suderinamumo informacijos suteikimą ar naudojimąsi ja buvo pernelyg didelis.

               5.

               Priėmus Sprendimą pagal 24 straipsnio 1 dalį, korporacija Microsoft pateikė pataisytą ryšio tarp Windows asmeninių kompiuterių ir tinklo serverių protokolų techninį aprašą (toliau – techniniai dokumentai) (4). Peržiūrėjus skirtingas korporacijos Microsoft pateiktų techninių dokumentų versijas, prieita prie išvados, kad šiuose dokumentuose suinteresuotoms įmonėms pateikta funkcinio suderinamumo informacija vis dėlto nėra išsami ir tiksli, kaip to reikalaujama 2004 m. sprendime.

               6.

               Pagal Reglamento (EB) Nr. 1/2003 24 straipsnio 2 dalį 2006 m. liepos 12 d. Komisija priėmė sprendimą, kuriuo už laikotarpį nuo 2005 m. gruodžio 16 d. iki 2006 m. birželio 20 d. nustatė periodinės baudos, paskirtos Sprendimu pagal 24 straipsnio 1 dalį, 280,5 mln. EUR galutinę sumą dėl Sprendime pagal 24 straipsnio 1 dalį nustatyto pirmojo įpareigojimų nevykdymo aspekto, t. y. dėl to, jog korporacija Microsoft neteikė išsamių ir tikslių techninių dokumentų, kuriuose pateikiama funkcinio suderinamumo informacija.

               7.

               2006 m. liepos 12 d. sprendimu taip pat iš dalies pakeistas Sprendimo pagal 24 straipsnio 1 dalį 1 straipsnis – korporacijai Microsoft už 2004 m. Spendimo 5 straipsnio a ir c dalyse nurodytų įpareigojimų nevykdymą skirtos periodinės baudos suma nuo 2006 m. rugpjūčio 1 d. padidinta iki 3 mln. EUR per dieną.

               8.

               Tęsdama darbą su techniniais dokumentais, Komisija ėmėsi veiksmų dėl Sprendime pagal 24 straipsnio 1 dalį nustatyto antrojo įpareigojimų nevykdymo aspekto, t. y. dėl to, jog korporacija Microsoft neteikė funkcinio suderinamumo informacijos priimtinomis sąlygomis.

               9.

               2007 m. kovo 1 d. pateikus korporacijai Microsoft prieštaravimo pareiškimą, 2007 m. gegužės 21 d. korporacija Microsoft pateikė pataisytus Tinklo serverių protokolų programos (Work Group Server Protocol Program; toliau – WSPP) susitarimus, kuriuose nurodytos funkcinio suderinamumo informacijos suteikimo ir naudojimosi ja sąlygos. Šiuose susitarimuose pateiktoje procentinio periodinio atlyginimo lentelėje nurodyti įkainiai yra mažesni palyginti su ankstesniais. Korporacija Microsoft pareiškė, kad ji taikys šiuos sumažintus įkainius atgaline data – nuo 2004 m. sprendimo priėmimo datos. Pataisytas WSPP atlygio schemų versijas korporacija Microsoft yra pateikusi ir anksčiau – pirmoji versija pateikta 2004 m. spalio 29 d., korporacija Microsoft taip pat keletą kartų mažino taikomus atlygio įkainius.

         1.3.   Procesiniai veiksmai

               10.

               2007 m. kovo 1 d. korporacijai Microsoft pateiktas prieštaravimo pareiškimas, kuriame prieita prie preliminarios išvados, kad korporacija Microsoft kol kas nevykdo įpareigojimo teikti funkcinio suderinamumo informaciją priimtinomis ir nediskriminuojančiomis sąlygomis.

               11.

               2007 m. balandžio 23 d. korporacija Microsoft pateikė atsakymą į prieštaravimo pareiškimą ir atsisakė žodinio bylos nagrinėjimo galimybės.

               12.

               2007 m. gegužės 21 d. korporacija Microsoft pateikė pataisytus Tinklo serverių protokolų programos (WSPP) susitarimus, kuriuose nurodytos funkcinio suderinamumo informacijos suteikimo ir naudojimosi ja sąlygos. Šiuose susitarimuose pateikta pataisyta procentinio periodinio atlyginimo lentelė (toliau – 2007 m. gegužės 21 d. atlygio schema). Korporacija Microsoft pareiškė, kad ji „nuo šiol oficialiai taikys šiuos sumažintus įkainius“ atgaline data nuo Sprendimo priėmimo datos. WSPP atlygio schemų pataisytų versijų korporacija Microsoft yra pateikusi ir anksčiau – pirmoji versija pateikta 2004 m. spalio 29 d., korporacija Microsoft taip pat keletą kartų, pasibaigus diskusijoms, mažino taikomus atlygio įkainius. Visos šios atlygio schemos laikomos nepriimtinomis pagal Sprendime nurodytus kainodaros kriterijus, atsižvelgiant į su korporacija Microsoft sutartus WSPP kainodaros principus. Šie principai paremti trimis kriterijais, kuriais siekiama parodyti korporacijos Microsoft funkcinio suderinamumo informacijos vertę jos naudotojams, neįskaitant „strateginės vertės“, pagrįstos korporacijos Microsoft įtaka klientų asmeninių kompiuterių operacinių sistemų ar tinklo serverių operacinių sistemų rinkose (t. y. korporacijos Microsoft nuosavu kūriniu, produkto naujoviškumu ir jo palyginimu su panašiomis technologijomis).

               13.

               2007 m. liepos 24 d. korporacijai Microsoft nusiųstas faktų pranešimas, kuriame pateiktas atlygio schemos pataisymų, atliktų priėmus prieštaravimo pareiškimą, vertinimas ir korporacija pakviečiama teikti pastabas – tą ji padarė 2007 m. rugpjūčio 31 d.

               14.

               2007 m. spalio 22 d. korporacija Microsoft įvedė naują atlygio schemą WSPP susitarimams. Šioje naujoje schemoje numatytas nepatentinės licencijos susitarimas (No Patent Agreement) pagal kurį funkcinio suderinamumo informacija suteikiama ir leidžiama ja naudotis už vienkartinį 10 000 EUR mokestį. Patentinės licencijos sutartį, kuria suteikiama patentinė licencija naudotis ta funkcinio suderinamumo informacija, kuri korporacijos Microsoft teigimu yra patentuota, įmonės gali sudaryti visame pasaulyje už procentinį periodinį atlyginimą, kurių dydis yra 0,4 % licenciato grynųjų pajamų, arba už paskirstytą kainą: procentinis periodinis atlyginimas EEE – 0,25 %, visur kitur – 3,87 %. Priimdama 2008 m. vasario 27 d. sprendimą, Komisija priėjo prie išvados, kad dėl 2007 m. spalio 22 d. atlygio schemos, remiantis atlygio įkainių priimtinumu ar nediskriminaciniu pobūdžiu, reikšti prieštaravimų nėra pagrindo.

         1.4.   Bendrovė ir susijęs produktas

               15.

               Korporacija Microsoft yra Redmonde, Vašingtono valstijoje (JAV) registruota programinę įrangą gaminanti bendrovė. Korporacijos Microsoft apyvarta finansiniais metais nuo 2006 m. liepos iki 2007 m. birželio buvo 51 120 mln. USD. Korporacija Microsoft turi 78 500 darbuotojų visame pasaulyje. Korporacija Microsoft veiklą vykdo visose EEE šalyse.

               16.

               Su šia procedūra susiję produktai yra Sprendimo 1 straipsnio 9 dalyje apibrėžtos tinklo serverių operacinės sistemos.

         1.5.   Sprendimo nevykdymo pobūdis

               17.

               Kaip nustatyta Sprendimo 1003 konstatuojamojoje dalyje, Sprendimo tikslas „užtikrinti, kad korporacijos Microsoft konkurentai galėtų kurti produktus, suderinamus su Windows domeno architektūra, įdiegta pagrindinių Windows klientų asmeninių kompiuterių operacinėse sistemose, ir taip galėtų veiksmingai konkuruoti tinklo serverių operacinių sistemų rinkoje“.

               18.

               Kaip nurodyta Sprendimo 1008 konstatuojamoje dalyje, „reikalavimas, kad korporacijos Microsoft nustatytos sąlygos būtų priimtinos ir nediskriminuojančios, ypač taikomas (...) ii) bet kokiam atlygiui, kurio korporacija Microsoft gali pareikalauti už teikiamą informaciją; toks atlygis neturėtų rodyti „strateginės vertės“, pagrįstos korporacijos Microsoft įtaka klientų asmeninių kompiuterių operacinių sistemų ar tinklo serverių operacinių sistemų rinkose“.

               19.

               Remiantis pataisytų WSPP susitarimų, kuriuos korporacija Microsoft atsiuntė 2007 m. gegužės 21 d. kartu su minėtuose susitarimuose taikoma WSPP atlygio schema, įvertinimu, 2008 m. vasario mėn. sprendimu siekiama įvertinti, ar korporacija Microsoft laikosi Sprendimo 5 straipsnio a dalies. Šioje atlygio schemoje numatyti mažesni atlygio įkainiai nei ankstesnėse WSPP susitarimų versijose, todėl a fortiori vertinamos ir šių ankstesnių versijų atlygio schemos. Pagal šią schemą, už visus WSPP protokolus pagal WSPP nepatentinės licencijos susitarimą taikomas 0,5 % gavėjo grynųjų pajamų dydžio įkainis, o už visas patentines licencijas WSPP protokolams pagal WSPP patentinės licencijos susitarimą (Patent Only Agreement) – 0,7 % gavėjo grynųjų pajamų dydžio įkainis.

               20.

               2008 m. vasario mėn. sprendimas susijęs su korporacijos Microsoft įpareigojimu pagal 2004 m. sprendimo 5 straipsnio a dalį teikti nepatentuotą funkcinio suderinamumo informaciją už priimtiną atlygį.

               21.

               2008 m. vasario mėn. sprendime Komisija pabrėžia, kad WSPP kainodaros principuose tinkamai perteikta 2004 m. sprendimo logika, kaip nurodyta jo 1003 konstatuojamoje dalyje ir 1008 konstatuojamosios dalies ii punkte. 2008 m. vasario 27 d. sprendime prieinama prie išvados, kad atsižvelgiant į tai, jog nėra svarių įrodymų, jog beveik visos korporacijos Microsoft nepatentuotos protokolų technologijos, atskleidžiamos funkcinio suderinamumo informacijos techniniuose dokumentuose, yra naujoviškos, taip pat atsižvelgiant į palyginamų technologijų rinkos vertę (plg. WSPP kainodaros principų santrauką, pateiktą 12 punkte), pagal Sprendimo 5 straipsnio a dalį korporacijos Microsoft atlygio schemos iki 2007 m. spalio 22 d. turi būti laikomos nepriimtinomis. Šis vertinimas paremtas Stebėsenos patikėtinio ir TAEUS išorės technikos ekspertų ataskaitomis.

         2.   PERIODINĖS BAUDOS GALUTINĖ SUMA

   2.1.   Atitinkamas Sprendimo nevykdymo laikotarpis

               22.

               2008 m. vasario mėn. sprendimas susijęs su laikotarpiu nuo 2006 m. birželio 21 d. iki 2007 m. spalio 21 d. (toliau – atitinkamas laikotarpis).

         2.2.   Atitinkamo laikotarpio periodinės baudos galutinė suma

               23.

               2008 m. vasario 27 d. sprendimu nustatoma korporacijai Microsoft skirtos periodinės baudos galutinė suma yra 899 mln. EUR už atitinkamą laikotarpį.

               24.

               Pagal Reglamento (EB) Nr. 1/2003 24 straipsnio 2 dalį įmonėms ar įmonių asociacijoms įvykdžius įsipareigojimą, kurį siekta priversti vykdyti periodinėmis baudomis, Komisija gali nustatyti galutinį periodinių baudų dydį mažesnį, nei numatyta pirminiame sprendime.

               25.

               Apskaičiuojant periodinės baudos galutinę sumą, inter alia, atsižvelgta į tai, kad:

                           —

                           įpareigojimas dėl priimtino ir nediskriminuojančio atlygio buvo nuolat nevykdomas daugiau nei 15 mėn,

                           —

                           2004 m. sprendime įvardyta rizika dėl veiksmingos konkurencijos išnykimo tinklų serverių operacinių sistemų rinkoje toliau didėjo,

                           —

                           nevykdydama Sprendimo, korporacija Microsoft galėjo gauti iš to naudos,

                           —

                           būtina nustatyti tokią periodinės baudos sumą, kuri būtų proporcinga ir pakankama, kad atgrasytų nuo nevykdymo,

                           —

                           nuo 2007 m. gegužės 21 d. buvo taikomi daug mažesni įkainiai,

                           —

                           2008 m. vasario mėn. sprendimas yra susijęs tik su nepatentuota funkcinio suderinamumo informacija.

         2.3.   Išvada

               26.

               Už įpareigojimo suteikti funkcinio suderinamumo informaciją suinteresuotoms įmonėms priimtinomis ir nediskriminuojančiomis sąlygomis pagal Komisijos sprendimo 5 straipsnio a dalį nevykdymą nuo 2006 m. birželio 21 d. iki 2007 m. spalio 21 d. periodinės baudos, skirtos korporacijai Microsoft2005 m. lapkričio 10 d. Komisijos sprendimu C(2005) 4420 (galutinis), 2008 m. vasario mėn. sprendimu nustatoma galutinė suma yra 899 mln. EUR.

      (1)  OL L 1, 2003 1 4, p. 1.

      (2)  OL L 32, 2007 2 6, p. 23.

      (3)  Sąvoka „funkcinio suderinamumo informacija“ apibrėžta Sprendimo 1 straipsnio 1 dalyje – „išsamias ir tikslias visų Windows tinklo serverių operacinių sistemų protokolų, įdiegtų Windows tinklo serveriuose rinkmenų ir spausdinimo, tinklo ir vartotojų administravimo paslaugoms, įskaitant Windows domeno valdymo, aktyvaus katalogo ir grupės politikos paslaugas, teikti Windows operacinės sistemos kompiuterių tinkluose“.

      (4)  2004 m. Sprendimo 1 straipsnio 2 dalyje „protokolas“ apibrėžtas kaip „įvairių Windows tinklo serverių operacinių sistemų ir Windows vartotojų asmeninių kompiuterių operacinių sistemų, įdiegtų skirtinguose Windows tinklo kompiuteriuose sujungimo ir sąveikos taisyklės“.